જ્યારે આપણે ત્યાં સ્ત્રીઓને ઘરની ચાર દીવાલ વચ્ચે બેસી રહેવાની ફરજ પડતી, મહિલા સશક્તિકરણ જેવા વિષયનું કોઈ અસ્તિત્વ જ ન હતું, બાળલગ્નની પ્રથાનું ખૂબ જોર હતું અને સ્ત્રીઓ અતિ સંકુચિત માનસના સમાજ વચ્ચે અત્યંત મર્યાદાપૂર્વક જીવતી, ત્યારે એક નીડર અને સાહસિક મહિલાએ અમેરિકા જઈને એ વખતે અધધ… કહેવાતી ‘એમ. ડી. ’ની પદવી મેળવીને ભારતીય ઇતિહાસમાં સૌપ્રથમ મહિલા તબીબ તરીકેનું નામ સુવર્ણ અક્ષરે કોતરી કાઢ્યું તે મહિલા એટલે આનંદીબાઈ જોશી.